

Naručilac: **Hotelska grupa „Budvanska rivijera” AD Budva**

Broj: **04/1-3604**

Mjesto i datum**: Budva, 08.07.2024. godine**

Na osnovu člana 62. stav 2 Pravilnika o uređivanju postupaka nabavki roba, usluga i radova u Hotelskoj grupi „Budvanska rivijera“ AD (broj 02-4960/6 od 15.09.2021. godine), u postupku odlučivanja o izboru najpovoljnije ponude po tenderskoj dokumentaciji Hotelske grupe „Budvanska rivijera” AD Budva, broj 04/1-3198 od 21.06.2024. godine, u postupku nabavke, za nabavku roba – Suhomesnati proizvodi, za *potrebe HG “Budvanska rivijera” AD Budva*, ovlašćeno lice Hotelske grupe „Budvanska rivijera” AD Budva, Jovan Grgović, izvršni direktor, na predlog Komisije za otvaranje i vrednovanje ponuda, donosi

**Odluka o izboru najpovoljnije ponude**

U postupku nabavke, po tenderskoj dokumentaciji Hotelske grupe „Budvanska rivijera” AD Budva, broj 04/1-3198 od 21.06.2024. godine, za nabavkuroba - Suhomesnati proizvodi, *za potrebe HG “Budvanska rivijera” AD Budva*, prema specifikaciji roba, pristigle su u roku odredjenom tenderskom dokumentacijom, ponude ponuđača:

**1. Ponuda ponuđača Mesna industrija „Goranović” DOO Nikšić** adresa: Straševina bb, djelovodni broj ponude: 04/1-3558 od 04.07.2024. godine, dostavljena u 11:28 časova, je dostavljena u skladu sa odredbama člana 56. Pravilnika o uređivanju postupaka nabavki roba, usluga i radova u Hotelskoj grupi „Budvanska rivijera“ AD, obzirom da u cjelosti ispunjava uslove utvrđene Tenderskom dokumentacijom, **te je ista ocijenjena kao ispravna i vrednovana kao prvorangirana i najpovoljnija.**

**2. Ponuda ponuđača „MESO-PROMET” DOO Bijelo Polje** adresa: Sv. Petra Cetinjskog bb, djelovodni broj ponude: 04/1-3557 od 04.07.2024. godine, dostavljena u 11:27 časova,  **ocijenjena je kao neispravna, u skladu sa članom 57. stav 1. tačka 1, Pravilnika o uređivanju postupka nabavki roba, usluga i radova u Hotelskoj grupi „Budvanska rivijera“ AD, obzirom da: nije sačinjena u skladu sa uslovima utvrđenim tenderskom dokumentacijom, te se shodno navedenom, odbija kao neispravna.**

**O b r a z l o ž e nj e**

Hotelska grupa “Budvanska rivijera” AD Budva, je u skladu sa Pravilnikom, objavila tendersku dokumentaciju broj 04/1-3198 od 21.06.2024. godine, u postupku nabavke, za nabavku roba - Suhomesnati proizvodi, *za potrebe HG ”Budvanska rivijera” AD Budva*, dana 21.06.2024. godine, na web stranici Hotelske grupe „Budvanska rivijera“ AD i u dnevnom listu „Vijesti“, dana 22.06.2024. godine.

Komisija za otvaranje i vrednovanje ponuda je u skladu sa nadležnostima koje su propisane članom 32. Pravilnika o uređivanju postupaka nabavki roba, usluga i radova u Hotelskoj grupi „Budvanska rivijera“ AD obavila sljedeće radnje u postupku:

* Pripremila tendersku dokumentaciju;
* Dana 04.07.2024. godine sprovela postupak javnog otvaranja ponuda, o čemu je sačinila Zapisnik o javnom otvaranju ponuda broj **04/1-3577 od 04.07.2024.** godine;
* Izvršila pregled, ocjenu, upoređivanje i vrednovanje dostavljene ponude, o čemu je sačinila Zapisnik o pregledu, ocjeni i vrednovanju ponuda broj **04/1-3603 od 08.07.2024.** godine;
* Pripremila odluku o izboru najpovoljnije ponude u postupku u formi prijedloga Odluke o izboru najpovoljnije ponude;

Predmet nabavke je izbor najpovoljnijeg ponuđača za nabavku roba - Suhomesnatih proizvoda, za potrebe Hotelske grupe “Budvanska rivijera” AD Budva, za period od godinu dana, i to sukcesivno po pojedinačnim zahtjevima, u količinama koje će, zavisno od svojih potreba definisati Naručilac, shodno specifikaciji roba koja čini sastavni dio tenderske dokumentacije.

Predmet nabavke se nabavlja:

 kao cjelina, procijenjene vrijednosti sa uračunatim PDV-om **250.000,00 €;**

Izvor finansiranja vlastita sredstva Hotelske grupe „Budvanska rivijera“ AD Budva.

**Podaci o dostavljenim ponudama, prema redosljedu dospijeća iz Zapisnika o javnom otvaranju ponuda broj : 04/1-3577 od 04.07.2024. godine:**

1. **„MESO - PROMET” DOO Bijelo Polje**

adresa: Sv. Petra Cetinjskog bb, Bijelo Polje

djelovodni broj ponude: 04/1-3557 od 04.07.2024. godine,

dostavljena u 11:27 časova

1. **Mesna industrija „Goranović” DOO Nikšić**

adresa: Straševina bb, Nikšić

djelovodni broj ponude: 04/1-3558 od 04.07.2024. godine,

dostavljena u 11:28 časova

**Neblagovremene ponude**:

Nije bilo neblagovremenih ponuda.

**Ispravne su ponude ponuđača:**

**Podaci o činjenicama i dokazima sadržanim u ponudi:**

1. **Mesna industrija „Goranović” DOO Nikšić**

adresa: Straševina bb, Nikšić

djelovodni broj ponude: 04/1-3558 od 04.07.2024. godine,

dostavljena u 11:28 časova

Ponuđač je ponudu pripremio kao jedinstvenu cjelinu i svaku prvu stranicu svakog lista i ukupan broj listova ponude označio rednim brojem i pečatom, osim garancije ponude.

Dokumenta koja sačinjava ponuđač, a koja čine sastavni dio ponude svojeručno su potpisana od strane ovlašćenog lica ponuđača.

Ponuda je povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list ponude.

Ponuda je dostavljena u odgovarajućem zatvorenom omotu.

Na jednom dijelu omota ponude ispisani su naziv i sjedište naručioca, broj poziva za nadmetanje i tekst sa naznakom: "Ne otvaraj prije javnog otvaranja ponuda", a na drugom dijelu omota ispisani se naziv, sjedište, ime i adresa ponuđača.

Ponuđač dostavio:

- Naslovnu stranu ponude, strana 1/34;

- Sadržaj ponude, strana 2/34;

- Popunjene podatke o ponudi i ponuđaču, strana 3/34;

Ponuđač podnosi ponudu samostalno.

Ponuđač dostavio podatke o podnosiocu samostalne ponude. U ovom dijelu je određen Đorđije Goranovića, izvršni direktor, kao lice ovlašćeno za potpisivanje finansijskog dijela ponude i dokumenata u ponudi.

- Izjavu o nepostojanju sukoba interesa na strani ponuđača od strane Đorđija Goranovića, uredno potpisana i ovjerena, broj 1/29894 od 04.07.2024. godine, strana 12/34;

1.Dokaz o registraciji kod organa nadležnog za registraciju privrednih subjekata sa podacima o ovlašćenim licima ponuđača:

* Izvod iz Centralnog registara privrednih subjekata Poreske uprave u Podgorici, od 24.06.2024. godine, u formi ovjerene kopije, strana 14-16/34;

*Komisija za otvaranje i vrednovanje ponuda cijeni da su navedeni dokazi u kojem su dostavljeni podaci o ovlašćenim licima ponuđača, izdati od nadležnog organa i da je ponuđač registrovan, te da je kao takav ocjenjen adekvatnim dokazom u predmetnom postupku nabavke.*

2.Dokaz nadležnog organa izdatog na osnovu kaznene evidencije, koji ne smije biti starije od šest mjeseci do dana javnog otvaranja ponuda;

* Uvjerenje Ministrstva pravde, da se pravno lice Mesna industrija “Goranović” DOO Nikšić i odgovorno lice Đorđije Goranović ne nalaze u kaznenoj evidenciji Ministarstva pravde Crne Gore, broj 0704-10762/24 od 25.06.2024. godine, u formi ovjerene kopije, strana 17/34;
* Uvjerenje Ministarstva pravde da se odgovorno lice u pravnom licu Đorđije Goranović ne nalazi u kaznenoj evidenciji, br. 0704-10761/24 od 25.06.2024. godine, u formi ovjerene kopije, strana 19-20/34;

*Komisija za otvaranje i vrednovanje ponuda cijeni da su navedeni dokazi izdati od strane nadležnog organa na osnovu podataka iz kaznene evidencije, da nijesu stariji od 6 mjeseci od dana javnog otvaranja ponuda, što je u skladu sa čl. 36 Pravilnika o uređivanju postupka nabavki roba, usluga i radova u Hotelskoj grupi “Budvanska rivijera” AD i Tenderskom dokumentacijom. Komisija za otvaranje i vrednovanje ponuda cijeni da je ponuđač dokazao da je ispunio uslove da ponuđač, odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare, te je kao takvo ocjenjeno ispravnim dokazom u predmetnom postupku.*

3.Dokaz o posjedovanju važeće dozvole, licence, odobrenja, odnosno drugog akta izdatog od nadležnog organa i to:

* Rješenje izdato od strane Uprave za bezbjednost hrane, veterinu i fitosanitarne poslove kojim se Mesnoj industriji „Goranović“ DOO Nikšić odobrava djelatnost klanja i rasijecanja mesa papkara i proizvodnja mljevenog mesa i mesnih prerađevina i skladištenje u uslovima kontrolisane temperature, broj 060-323/15-0306-932/5 od 06.02.2016. godine, strana 22-23/34.

*Komisija za otvaranje i vrednovanje ponuda cijeni da je ponuđač navedenim dokazima izdatim od strane nadležnog organa, Uprave za bezbjednost hrane, veterinu i fitosanitarne poslove dokazao da ima važeće Rješenje za profesionalno obavljanje djelatnosti koja je predmet nabavke.*

- Ponuđač dostavio sertifikat HACCP za primarnu obradu mesa, preradu i isporuku mesa i mesnih proizvoda, dimljenih proizvoda fermentisane kobasice, suhomesnatih proizvoda, kuvane kobasice, proizvoda od komada mesa u omotu, broj RS22/0003 sa rokom važenja do 15.12.2025. godine, strana 28/34.

- Ponuđač dostavio Izjavu da će tokom ugovorenog perioda isporučivati suhomesnati proizvode svakodnevno, osim nedjeljom na 5 lokacija, strana 11/34.

- Potpisan Nacrt ugovora o nabavci, saglasnost na nacrt ugovora, uredno potpisana i ovjerena, strane 30-32/34;

**Ponuđač podnio finansijski dio ponude, strana 9-10/34:**

**FINANSIJSKI DIO PONUDE**

|  |  |
| --- | --- |
| Ukupno bez PDV-a | 195.639,30 € |
| PDV | 41.084,25 € |
| Ukupan iznos sa PDV-om: | 236.723,55 € |

Uslovi ponude:

|  |  |
| --- | --- |
| Rok izvršenja ugovora je | Period od godinu dana od dana zaključivanja ugovora, odnosno od dana zaključivanja ugovora do potrošnje ugovorene vrijednosti ukoliko to prvo nastupi kao okolnost. |
| Mjesta izvršenja ugovora su | Mjesta izvršenja ugovora su Budva (hoteli „Mogren”, „Slovenska plaža” i „Aleksandar”); Petrovac (hoteli „Palas” i „Castellastva”). |
| Način i dinamika isporuke/izvršenja | -Svakodnevna isporuka na 5 lokacija, osim nedeljom ( 3 hotela u Budvi i 2 hotela u Petrovcu).  -Sukcesivna isporuka robe prema ispostavljenim trebovanjima.  -Vrijeme isporuke u roku od 24 časa, od trenutka trebovanja, a najkasnije na lokaciji do 08:00 h. |
| Garantni rok | Prema proizvođačkoj deklaraciji. Ponuđeni proizvodi prilikom isporuke moraju imati rok upotrebe koji ne može biti kraći od ¾ ukupnog roka trajanja. Ponuđač posjeduje adekvatna transportna sredstva za dopremu lako kvarljive robe. |
| Garancija kvaliteta | I klasa proizvoda |
| Način kontrole | Svakodnevno prilikom prijema robe, kontrolu kvaliteta vrši šef kuhinje, ispunjavajući evidenciju o prijemu robe HACCP OB 05/01. |
| Rok plaćanja | Do 60 dana od dana dostavljanja fakture |
| Način plaćanja | Virmanski |
| Period važenja ponude | 20 dana od dana javnog otvaranja ponuda |

- Sredstvo finansijskog obezbjeđenja, garancija ponude u visini 2% od procijenjene vrijednosti nabavke, kao garancija ostajanja u obavezi prema svojoj ponudi u roku važenja iste – na iznos od 5.000,00 €, izdata od strane CKB banke br. 10-0-12451 od 27.06.2024. godine, dostavljena u formi originala sa rokom važenja do 31.07.2024. godine.

**Na osnovu prethodno izloženog, Komisija za otvaranje i vrednovanje ponuda nabavke cijeni da je ponuda ponudjača Mesna industrija „Goranović” DOO Nikšić, dostavljena u skladu sa odredbama člana *56. Pravilnika o uređivanju postupka nabavki roba, usluga i radova u hotelskoj grupi „Budvanska rivijera“ AD* ispravna, obzirom da u cjelosti ispunjava uslove utvrdjene tenderskom dokumentacijom. Članom 56. *Pravilnika o uređivanju postupka nabavki roba, usluga i radova u hotelskoj grupi „Budvanska rivijera“ AD* je propisano: „*Ispravna ponuda je ponuda koja u cjelosti ispunjava uslove utvrđene pozivom za nadmetanje i tenderskom dokumentacijom“.***

***Neispravne ponude:***

***Neispravna je ponuda ponuđača.***

**Podaci o činjenicama i dokazima sadržanim u ponudi:**

1. **„MESO - PROMET” DOO Bijelo Polje**

adresa: Sv. Petra Cetinjskog bb, Bijelo Polje

djelovodni broj ponude: 04/1-3557 od 04.07.2024. godine,

dostavljena u 11:27 časova

Ponuđač je ponudu pripremio kao jedinstvenu cjelinu i svaku prvu stranicu svakog lista i ukupan broj listova ponude označio rednim brojem i pečatom, osim garancije ponude.

Dokumenta koja sačinjava ponuđač, a koja čine sastavni dio ponude svojeručno su potpisana od strane ovlašćenog lica ponuđača.

Ponuda je povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list ponude.

Ponuda je dostavljena u odgovarajućem zatvorenom omotu.

Na jednom dijelu omota ponude ispisani su naziv i sjedište naručioca, broj poziva za nadmetanje i tekst sa naznakom: "Ne otvaraj prije javnog otvaranja ponuda", a na drugom dijelu omota ispisani se naziv, sjedište, ime i adresa ponuđača.

Ponuđač dostavio:

- Naslovnu stranu ponude, strana 1/47;

- Sadržaj ponude, strana 2/47;

- Popunjene podatke o ponudi i ponuđaču, strana 3/47;

Ponuđač podnosi ponudu samostalno.

Ponuđač dostavio podatke o podnosiocu samostalne ponude. U ovom dijelu je određena Hilmija Franca, izvršni direktor, kao lice ovlašćeno za potpisivanje finansijskog dijela ponude i dokumenata u ponudi.

- Izjavu o nepostojanju sukoba interesa na strani ponuđača, od strane Hilmija France, uredno potpisana i ovjerena, broj 02-472-1/2024 od 28.06.2024. godine, strana 10/47;

- Izjavu o nepostojanju sukoba interesa na strani ponuđača, od strane Hateme France, uredno potpisana i ovjerena, broj 02-472-2/2024 od 28.06.2024. godine, strana 11/47;

- Izjavu o nepostojanju sukoba interesa na strani ponuđača, od strane Seada France, uredno potpisana i ovjerena, broj 02-472-3/2024 od 28.06.2024. godine, strana 12/47;

- Izjavu o nepostojanju sukoba interesa na strani ponuđača, od strane Safeta France, uredno potpisana i ovjerena, broj 02-472-6/2024 od 28.06.2024. godine, strana 15/47;

- Izjavu o nepostojanju sukoba interesa na strani ponuđača, od strane Halida France, uredno potpisana i ovjerena, broj 02-472-4/2024 od 25.06.2024. godine, strana 13/47;

- Izjavu o nepostojanju sukoba interesa na strani ponuđača, od strane Halide France, uredno potpisana i ovjerena, broj 02-472-5/2024 od 28.06.2024. godine, strana 14/47;

**- Dokaze za dokazivanje ispunjenosti obaveznih uslova za učešće u postupku javnog nadmetanja:**

1. dokaz o registraciji kod organa nadležnog za registraciju privrednih subjekata sa podacima o ovlašćenim licima ponuđača:

* Izvod iz Centralnog registara privrednih subjekata Poreske uprave u Podgorici, od 21.06.2024. godine, u formi ovjerene kopije, strana 16-20/47;

2. dokaza nadležnog organa izdatog na osnovu kaznene evidencije, koji ne smije biti stariji od šest mjeseci do dana javnog otvaranja ponuda;

* Uvjerenje Ministrstva pravde, da se pravno lice “Meso-Promet” DOO Bijelo Polje i odgovorno lice Hilmija Franca ne nalaze u kaznenoj evidenciji Minisarstva pravde Crne Gore, broj 0704-10103/24 od 14.06.2024. godine, u formi ovjerene kopije, strana 23/47;
* Uvjerenje Ministarstva pravde da se odgovorno lice – ovlašćeni zastupnik Hilmija Franca u pravnom licu ne nalazi u kaznenoj evidenciji, br. 0704-10104/24 od 14.06.2024. godine, u formi ovjerene kopije, strana 21/47;

3. dokaz o posjedovanju važeće dozvole, licence, odobrenja, odnosno drugog akta izdatog od nadležnog organa i to:

* - Rješenje izdato od strane Uprave za bezbjednost hrane, vetrinu i fitosanitarne poslove broj 060-323/18-0213-1588/10 od 05.09.2019. godine kojim je privrednom društvu „Meso-Promet” DOO odobreno obavljanje djelatnosti klanja i rasjecanja mesa živine, u formi ovjerene kopije, strana 25-26/47;
* - Rješenje izdato od strane Uprave za bezbjednost hrane, vetrinu i fitosanitarne poslove broj 02/1-310/21-UPI-5331/6 od 14.12.2021. godine kojim je privrednom društvu „Meso-Promet” DOO odobreno obavljanje djelatnosti rasijecanja mesa papkar i skladištenje mesa u uslovima kontrolisane temperature, u formi ovjerene kopije, strana 28-29/47;

- Ponuđač dostavio Izjavu da će tokom ugovorenog perioda isporučivati svježe meso svakodnevno, osim nedjeljom na 5 lokacija, strana 8/47.

***Komisija za otvaranje i vrednovanje ponuda cijeni da su navedena Izjava nije dostavljena u skladu sa traženom Izjavom iz tenderske dokumentacije. Tražena je „Izjavu ponuđača da će tokom ugovorenog perioda isporučivati suhomesnate proizvode svakodnevno, osim nedjeljom na 5 lokacija (3 hotela u Budvi i 2 hotela u Petrovcu)“, dok je ponuđač dostavio Izjavu da će tokom ugovorenog perioda isporučivati svježe meso.***

- Ponuđač dostavio TMS sertifikat za klanje, rasijecanje, preradu mesa i proizvoda od mesa. Proizvodnja suhomesnatih i fermentisanih proizvoda, broj S 500 00402 sa rokom važenja do 21.05.2026. godine, strana 37/47.

- Ponuđač dostavio TMS sertifikat za klanje, rasijecanje, preradu i distribucija mesa pilića i goveda i proizvoda od mesa. Proizvodnja i distribucija suhomesnatih i fermentisanih proizvoda, broj S 510 00402 sa rokom važenja do 10.09.2026. godine, strana 42/47.

- Potpisan Nacrt ugovora o nabavci, saglasnost na nacrt ugovora, uredno potpisana i ovjerena, strane 44-46/47;

**Ponuđač podnio finansijski dio ponude, strana 4-6/47:**

**FINANSIJSKI DIO PONUDE**

|  |  |
| --- | --- |
| Ukupno bez PDV-a | 184.856,00 € |
| PDV | 38.819,76 € |
| Ukupan iznos sa PDV-om: | 223.675,76 € |

Uslovi ponude:

|  |  |
| --- | --- |
| Rok izvršenja ugovora je | Period od godinu dana ili do potrošnje ugovorene vrijednosti ukoliko to prvo nastupi kao okolnost |
| Mjesta izvršenja ugovora su | Budva (hoteli „Mogren”, „Slovenska plaža” i „Aleksandar”); Petrovac (hoteli „Palas” i „Castellastva”). |
| Način i dinamika isporuke/izvršenja | svakodnevna isporuka na 5 lokacija, (3 hotela u Budvi i 2 hotela u Petrovcu )  sukcesivna isporuka robe prema ispostavljenim trebovanjima  vrijeme isporuke u roku od 24 časa, od trenutka trebovanja, a najkasnije na lokaciji do 09:00 časova. |
| Garantni rok | Prema proizvođačkoj deklaraciji. Ponuđeni proizvodi, prilikom isporuke moraju imati rok upotrebe koji ne može biti kraći od tri četvrtine (3/4) ukupnog roka trajanja, a ponuđač mora posjedovati adekvatna transportna sredstva za dopremu lako kvarljive robe. |
| Garancija kvaliteta | I klasa proizvoda |
| Rok plaćanja | Do 60 dana od dana dostavljanja fakture |
| Način kontrole | Svakodnevno prilikom prijema robe, kontrolu kvaliteta vrši šef kuhinje, ispunjavajući evidenciju o prijemu robe HACCP OB 01-07/1 |
| Način plaćanja | Virmanski |
| Period važenja ponude | 20 dana od dana javnog otvaranja ponuda |

- Sredstvo finansijskog obezbjeđenja, garancija ponude u visini 2% od procijenjene vrijednosti nabavke, kao garancija ostajanja u obavezi prema svojoj ponudi u roku važenja iste – na iznos od 5.000,00 €, izdata od strane Hipotekarne banke br. 100-3-1626/2 od 27.06.2024. godine, dostavljena u formi originala sa rokom važenja do 30.07.2024. godine.

***Na osnovu prethodno izloženog Komisija za otvaranje i vrednovanje ponuda cijeni da je ponuda “MESO-PROMET” DOO Bijelo Polje, ocijenjena kao neispravna, u skladu sa članom 57, stav 1, tačka 1. Pravilnika o uređivanju postupka nabavki roba, usluga i radova u Hotelskoj grupi „Budvanska rivijera“ AD, obzirom da: nije sačinjena na način utvrđen tenderskom dokumentacijom u skladu sa ovim Pravilnikom.***

***Primjedbe i odgovori:***

Predstavnik ponuđača MI “Goranović” dao je primjedbu na ponudu ponuđača “Mesopromet” DOO:

1. Garancija banke nije u skladu sa pozivom;

2. U uslovima ponude ispod finansijskog dijela ponude način kontrole kvaliteta nije upisan kako je tražen pozivom. Potrebno je bilo da bude upisan HACCP OB 05/01, dok je ponuđač dostavio HAACP OB 01-07/1.

Komisija za otvaranje i vrednovanje ponuda primjedbe predstavnika MI „Goranović“ DOO Nikšić smatra neosnovanim.

Predstavnik ponuđača “Mesopromet” DOO dao je primjedbu na ponudu ponuđača MI “Goranović”:

1. Dostavljeno je više obrazaca a tražena je samostalna ponuda.

Komisija za otvaranje i vrednovanje ponuda primjedbu predstavnika „MESO-PROMET“ DOO Bijelo Polje smatra neosnovanim.

**Vrednovanje ponuda :**

Komisija za otvaranje i vrijednovanje ponuda nabavke je izvršila vrednovanje ispravnih ponuda po kriterijumu najniža ponuđena cijena na sljedeći način:

1. Ponudi ponuđača **Mesna industrija “Goranović” DOO Nikšić,** za ponuđenu cijenu od **236.723,55 eura**, dodijeljeno je **100,00 bodova;**

**Komparativni prikaz, analiza i redosljed ponuda po opadajućem broju dodijeljenih bodova:**

U postupku nabavke, po tenderskoj dokumentaciji HG „Budvanska rivijera” AD Budva, broj **04/1-3198** od **21.06.2024. godine,** izbor najpovoljnije ponude za nabavku roba – Suhomesnati proizvodi, za potrebe Hotelske grupe "Budvanska rivijera" AD Budva, pristigle su u roku odredjenom tenderskom dokumentacijom, ispravne ponude ponudjača:

1. **Mesna industrija „Goranović” DOO Nikšić**

adresa: Straševina bb, Nikšić

djelovodni broj ponude: 04/1-3558 od 04.07.2024. godine,

dostavljena u 11:28 časova

**Rang lista ponuda po silaznom redoslijedu:**

Na osnovu prosječnog broja bodova dodijeljenih ponudama po predviđenom kriterijumu, utvrđena je sljedeća rang lista ponuda po silaznom redoslijedu:

1. **Mesna industrija “Goranović” DOO Nikšić…....………...…………….…….100,00 bodova**

Komisija za otvaranje i vrednovanje ponuda na osnovu utvrđenih činjenica i izvedenih dokaza u postupku pregleda, ocjene i vrednovanja ponuda predlaže ovlašćenom licu naručioca da donese:

odluku o izboru najpovoljnije ponude

***i da se za najpovoljniju ponudu izabere ponuda ponuđača:***

1. **Mesna industrija „Goranović” DOO Nikšić**

adresa: Straševina bb, Nikšić

djelovodni broj ponude: 04/1-3558 od 04.07.2024. godine,

dostavljena u 11:28 časova

**FINANSIJSKI DIO PONUDE**

|  |  |
| --- | --- |
| Ukupno bez PDV-a | 195.639,30 € |
| PDV | 41.084,25 € |
| Ukupan iznos sa PDV-om: | 236.723,55 € |

Ovlašćeno lice Naručioca Hotelske grupe „Budvanska rivijera“ AD Budva je prihvatilo prijedlog Komisije za otvaranje i vrednovanje ponuda i ovim putem donosi Odluku o izboru najpovoljnije ponude za nabavku roba – Suhomesnati proizvodi, za potrebe Hotelske grupe “Budvanska rivijera” a.d. Budva, prema specifikaciji roba.

U skladu sa prethodno navedenim odlučeno je kao u dispozitivu odluke.

**Uputstvo o pravnom sredstvu**

Ponuđač može izjaviti žalbu protiv ovog rješenja Drugostepenoj komisiji Naručioca u roku od 3 (tri) dana od dana dostavljanja ove odluke.

Žalba se izjavljuje preko naručioca neposredno, putem pošte preporučenom pošiljkom sa dostavnicom.

Uz žalbu se dostavlja dokaz da je plaćena naknada za vođenje postupka po žalbi u iznosu od 1% od procijenjene vrijednosti javne nabavke, a najviše 8.000,00 eura, na žiro račun Hotelske grupe “Budvanska rivijera” a.d. Budva broj 520-67710-63 kod Hipotekarne banke.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te /tih partije/a.

Ukoliko se uz žalbu ne dostavi dokaz da je uplaćena naknada za vođenje postupka u propisanom iznosu žalba će biti odbačena kao neuredna. Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te /tih partije/a.

Ukoliko se uz žalbu ne dostavi dokaz da je uplaćena naknada za vođenje postupka u propisanom iznosu žalba će biti odbačena kao neuredna.

Ovlašćeno lice naručioca

Izvršni direktor

Jovan Gregović

\_\_\_\_\_\_\_\_\_\_\_\_\_\_\_\_\_\_\_\_\_\_